Държавен вестник, бр. 9, 2022 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  9
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ЗЕМЕДЕЛИЕТО
МЕМОРАНДУМ 
за разбирателство между Министерството на 
земеделието на Република България и Минис-
терството на земеделието, горите и водното 
стопанство на Република Северна Македония 
за сътрудничество в областта на земеделието, 
аграрните науки, селските райони и горското 
стопанство като основа за водене на преговори
(Одобрен с Решение № 556 от 2021 г. на Минис-
терския съвет; изм. с Решение № 22 от 2022 г. 
на Министерския съвет. В сила от датата на 
подписването – 25 януари 2022 г.) 
Министерството на земеделието на Републи-
ка България и Министерството на земеделието, 
горите и водното стопанство на Република 
Северна Македония (наричани по-нататък 
„Страните“);
в желанието си да задълбочат съществуващи-
те приятелски отношения между двете страни 
чрез развитие на сътрудничество в областта на 
земеделието, аграрните науки, развитието на 
селските райони и горското стопанство; 
вземайки предвид нарастващата роля на 
науката и технологията в съвременното сел-
скостопанско производство и,
спазвайки принципите за равенство и вза-
имна изгода и за двете страни,
се споразумяха за следното:
Член 1
Страните се ангажират да насърчават и 
развиват двустранното сътрудничество в след-
ните области:
1. Прилагане на Инструмента за предпри-
съединителна помощ;
2. Аграрни науки;
3. Горско стопанство; 
4. Ловно стопанство;
5. Биологично производство и преработка 
на биологична земеделска продукция;
6. Биотехнологии в растениевъдството и 
животновъдството;
7. Селекция и репродукция в животновъд-
ството;
8. Трансгранично сътрудничество в областта 
на селските райони;
9. Други области от взаимен интерес. 
Член 2 
Сътрудничеството между двете Страни по 
чл. 1 се осъществява в следните форми:
1. Обмен на научна и техническа информация 
и трансфер на експертни познания;
2. Обмен на опит и споделяне на добри 
практики;
3. Организиране на семинари, работни групи 
и обучения;
4. Разработване и изпълнение на съвместни 
научноизследователски програми в областите 
по чл. 1;
5. Техническо и административно сътруд-
ничество;
6. Други форми на сътрудничество, догово-
рени между Страните.
Формата и конкретните теми по областите 
на сътрудничество по ал. 1, както и времевият 
график са предмет на договорка между двете 
Страни, като заинтересованата Страна следва 
да ги заяви минимум 1 месец предварително. 
Член 3
Разходите за международни пътувания на 
делегациите във връзка с осъществяване на 
дейностите по настоящия Меморандум за 
разбирателство ще се поемат от изпращащата 
държава.
Член 4
Всички спорове, които могат да възникнат 
между страните във връзка с прилагането или 
тълкуването на този Меморандум за разбирател-
ство, се уреждат чрез консултации и преговори.
Член 5
Настоящият Меморандум за разбирателство 
не засяга правата и задълженията на Страните 
по което и да е международно споразумение, 
подписано от всяка една от Страните поотделно 
или съвместно с трета страна, както и правата 
и задълженията на Република България, произ-
тичащи от членството є в Европейския съюз.
Член 6
Настоящият Меморандум за разбирателство 
влиза в сила от датата на подписването от Стра-
ните за период от три (3) години, автоматично 
удължаван за следващи тригодишни периоди. 
Всяка една от Страните може да прекрати или 
измени този Меморандум за разбирателство с 
писмено уведомление по дипломатически път 
шест (6) месеца преди изтичането на съответ-
ния тригодишен период.
Прекратяването на действието на Мемо-
рандума за разбирателство няма да засегне 
изпълнението на задълженията, предвидени 
в договорите, сключени в рамките на този 
Меморандум за разбирателство през периода 
на действието му.
Член 7
Настоящият Меморандум за разбирателство 
може да бъде изменян и допълван по взаимно 
съгласие на Страните с писмени протоколи, 
представляващи неразделна част от него и 
влизащи в сила по реда на чл. 6.